Nikolaj Bobrikov
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Nikolaj Bobrikov var en russisk general. Han var generalguvernør i Finland, som da var underlagt Russland, fra 1898 til sin død i 1904.
Bobrikovs oppgave var å russifisere Finland, tvangsinnføre russisk språk i administrasjon og skolevesen, og integrere landet i riket i strid med Finlands forfatning (stadfestet av tsar Aleksander 1 i mars 1809). I 1903 gav tsar Nikolaj 2 Bobrikov diktatoriske fullmakter, som han utnyttet med den største hensynsløshet.16. juni 1904 ble han skutt ned av den unge finnen Eugen Schauman, som deretter skjøt seg. Bobrikov døde dagen etter. Les mer i Store norske leksikon Russlands historie Finlands historie